Diari Oficial de la Generalitat Valenciana


Sumari del DOGV 9874, del 19-06-2024 (2024/5817)

RESOLUCIÓ de 13 de juny de 2024, del conseller d'Educació, Universitats i Ocupació, per la qual es resol la convocatòria per a la provisió, pel sistema de lliure designació, del lloc de treball de cap de la Inspecció Territorial d'Educació de Castelló.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9874

Data del DOGV
:   19-06-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/5817


Data del document
:   13-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 13 de juny de 2024, del conseller d'Educació, Universitats i Ocupació, per la qual es resol la convocatòria per a la provisió, pel sistema de lliure designació, del lloc de treball de cap de la Inspecció Territorial d'Educació de Castelló. [2024/5817]  
El Decret 80/2017, de 23 de juny, del Consell, pel qual es regula l'actuació, el funcionament i l'organització de la Inspecció d'Educació de la Comunitat Valenciana, establix en l'article 18 d'este que la persona titular de la secretaria autonòmica amb competències en matèria d'educació exercirà la superior direcció de la Inspecció d'Educació de la Comunitat Valenciana.  
D'altra banda, esta mateixa norma legislativa, en l'article 11, les inspeccions territorials d'Educació, decreta:  
«1. En cada inspecció territorial d'Educació, en funció de les seues característiques, hi haurà un inspector cap o una inspectora cap, un inspector secretari o una inspectora secretària, i un nombre d'inspectors coordinadors i d'inspectores coordinadores. Es procurarà, sempre que siga possible, la paritat de gènere.  
2. El lloc d'inspector cap o d'inspectora cap de la inspecció territorial d'Educació serà exercit per una persona funcionària de carrera del cos d'inspectors d'Educació o del cos d'inspectors al servei de l'Administració educativa, amb destinació definitiva en la direcció territorial corresponent amb competències en educació, amb una experiència mínima de quatre anys com a personal funcionari en algun dels cossos anteriors. Serà nomenada per la persona titular de la conselleria competent en matèria d'educació, mitjançant el procediment de lliure designació, a proposta de la persona titular de l'òrgan al qual estiguen adscrites orgànicament les inspeccions territorials.»  
  
El Decret 110/2010, de 23 de juliol, del Consell, pel qual s'adscriu a la conselleria competent en matèria d'educació la gestió del personal i dels llocs de treball de la inspecció educativa de la Comunitat Valenciana, establix en la disposició addicional quarta que les atribucions que l'ordenament jurídic vigent atorga a la conselleria competent en matèria de funció pública, s'entendran referides a la conselleria competent en matèria d'educació, en relació amb el personal i els llocs de treball las quals es referisca el present decret.  
D'altra banda, de conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 115.1 de la Llei 4/2021, de 16 d'abril, de la Generalitat, de la funció pública valenciana (d'ara en avant, LFPV), modificada per la Llei 7/2023, de 26 de desembre, de mesures fiscals, de gestió administrativa i financera, i d'organització de la Generalitat 2023, el procediment de lliure designació amb convocatòria pública consistix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Per la Resolució del 4 d'abril de 2024, de la directora general de Personal Docent, es va convocar la provisió, pel sistema de lliure designació, del lloc de treball número 838100, de cap de la Inspecció Territorial de Castelló.  
Vist l'informe preceptiu de la directora territorial d'Educació i Universitats de Castelló, de data 29 d'abril de 2024, en què es verifica el compliment dels requisits establits per a la seua participació en la convocatòria, i en què es determina que el perfil professional del candidat Luis Sebastián Adell Pla és l'idoni per a l'ocupació del lloc convocat, atesa la seua experiència, formació i el coneixement de l'estructura, organització i funcions de la Conselleria d'Educació, Universitats i Ocupació i la seua trajectòria professional.  
De conformitat amb el Decret 10/2023, de 14 de juliol, del president de la Generalitat, pel qual es determinen el nombre i la denominació de les conselleries i les seues atribucions.  
De conformitat amb el Decret 112/2003, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i amb el Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell.  
De conformitat amb el Decret 136/2023, de 10 d'agost, pel qual es regula el Reglament orgànic i funcional de la Conselleria d'Educació, Universitats i Ocupació.  
De conformitat amb l'Orde 9/2024, de 25 d'abril, de la Conselleria d'Educació, Universitats i Ocupació, per la qual es desplega el Decret 136/2023, de 10 d'agost, del Consell, d'aprovació del Reglament orgànic.  
  
En virtut de les facultats conferides per l'article 28 de Llei 5/1983, de 30 de desembre, del Consell, resolc:  
  
Primer  
Nomenar Luis Sebastián Adell Pla funcionari de carrera del cos d'inspectors, grup A1, DNI \*\*\*354\*\*, cap de la Inspecció Territorial de Castelló, en el lloc de treball 838100.  
  
Segon  
El cessament en l'actual lloc de treball es produirà d'ofici el mateix dia en què es publique esta resolució en el Diari Oficial de la Generalitat Valenciana.  
La presa de possessió en la nova destinació es produirà l'endemà de la publicació d'esta resolució en el Diari Oficial de la Generalitat Valenciana.  
  
Contra esta resolució, que posa fia al via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes a partir de l'endemà de la publicació, o bé un recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos a comptar de l'endemà de la publicació. Tot això de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 13 de juny de 2024.- El conseller d'Educació, Universitat i Ocupació: José Antonio Rovira Jover.